KS PRAPRETNO
PRAPRETNO PRI HRASTNIKU DEL -37
1430 HRASTNIK

Prapretno, 30.8.2023

Zadeva: 3. sestanek KS Prapretno

Predsednik KS Prapretno je sklical sestanek članov sveta KS. Predsednik pozdravi vse prisotne in predlaga dnevni red, ki ga člani soglasno sprejmejo.  
Prisotni: Ivan Urbajs, Stane Štepec, Jasmina Janjić, Maja Jenko.
Upravičeno odsotni: Tanja Jovan.

Dnevni red:
Ad1)  Participatorni proračun
Ad2) Organizacija krajevnega praznika
Ad3) Razno

Ad1)
Predsednik KS razdeli obrazce za oddajo predlogov za participatorni proračun. Člani KS Prapretno soglasno podajo predlog za energetsko sanacijo sejne sobe. In sicer, da se uredi izolacija stropa in sten, zamenjava svetlobnih teles, ogrevalnega sistema, nakup pohištva. Omenjeni obrazec na Občino Hrastnik odda članica Sveta KS Jasmina.
Sklep 1: Svet KS Prapretno za predlog participatornega proračuna soglasno sprejme energetsko sanacijo sejne sobe. 


Ad2)
Krajevni praznik se bo organiziral 9.9.2023 ob 15.00. Izvedli ga bomo pred in v Zadružnem domu Prapretno. Čez dan se bo organizirala otvoritev na novo zgrajenih kanalizacijskih in vodovodnih omrežij ter preplastitve cest v KS Prapretno, nogometni turnir med zaselki KS Prapretno in turnir v pikadu. Za otroke bomo postavili napihljiva igrala. Ozvočenje bomo uredili preko KRC-a. Kot presenečenje za krajane pa se bo pripravila tudi power point predstavitev Prapretno skozi čas s slikami iz preteklosti KS Prapretno in njenih krajanov.
Sklep 2: Krajevni praznik se organizira 9.9.2023.

Ad3)
Člani KS Prapretno izrazijo svoje nesoglasje s tem, kako Občina skrbi za urejanje cest (poškodovanje ceste), okolice in upajo, da se bo v prihodnosti to kaj spremenilo.
Člani KS Prapretno se dogovorijo, da se naslednjič sestanejo v ponedeljek 4.9.2023, da se domenijo za vse podrobnosti organizacije krajevnega praznika (nabava hrane, pijače, napihljivega gradu, postavitev projektorja, ozvočenje…).

Sestanek se je končal ob 21:30 uri.

							                       	Svet KS Prapretno

